
I SKYRIUS
BENDROSIOS  NUOSTATOS

1.1. Lietuvos Respublikos Seimo kanceliarija (toliau – perkančioji organizacija) numato įsigyti programinės įrangos „Visma Business“ licencijų palaikymo paslaugas. 
1.2. Pirkimas vykdomas vadovaujantis Lietuvos Respublikos viešųjų pirkimų įstatymu (toliau – Viešųjų pirkimų įstatymas), Mažos vertės pirkimų tvarkos aprašu, patvirtintu Lietuvos Respublikos Viešųjų pirkimų tarnybos direktoriaus 2017 m. birželio 28 d. įsakymu Nr. 1S-97 „Dėl Mažos vertės pirkimų tvarkos aprašo patvirtinimo“, Lietuvos Respublikos civiliniu kodeksu, kitais viešuosius pirkimus reglamentuojančiais teisės aktais bei šiomis apklausos sąlygomis.
1.3. Šiose sąlygose vartojamos sąvokos suprantamos taip, kaip jos apibrėžtos Viešųjų pirkimų įstatyme.
1.4. Pirkimas atliekamas laikantis lygiateisiškumo, nediskriminavimo, abipusio pripažinimo, proporcingumo, skaidrumo principų ir konfidencialumo bei nešališkumo reikalavimų.
1.5. Pagal Bendrąjį viešųjų pirkimų žodyną (BVPŽ) pirkimo objektas priskiriamas pagrindiniam kodui – 72212440-5 „Finansinės analizės ir sąskaitybos programinės įrangos kūrimo paslaugos“.
1.6. Perkančioji organizacija yra pridėtinės vertės mokesčio (toliau – PVM) mokėtoja, PVM mokėtojo kodas LT886052917. 
1.7. Išankstinis skelbimas apie pirkimą nebuvo paskelbtas. Skelbimas apie pirkimą paskelbtas Centrinėje viešųjų pirkimų informacinėje sistemoje (toliau – CVP IS) adresu https://viesiejipirkimai.lt. Skelbti savanoriško ex ante skaidrumo skelbimo nenumatoma.
1.8. Pirkimas vykdomas CVP IS priemonėmis. Pirkime gali dalyvauti tik CVP IS registruoti tiekėjai. 
1.9. Pirkimo dokumentai skelbiami CVP IS. Pirkimo dokumentus sudaro:
1.9.1. skelbimas apie pirkimą;
1.9.2. šios apklausos sąlygos (kartu su priedais);
1.9.3. galimi dokumentų paaiškinimai (patikslinimai) bei atsakymai į tiekėjų klausimus;
1.9.4. kita informacija.
1.10. Perkančiosios organizacijos ir tiekėjų bendravimas bei keitimasis informacija vyksta naudojantis CVP IS. Šio reikalavimo gali būti nesilaikoma tik Viešųjų pirkimų įstatyme nurodytais atvejais.
1.11. Tiesioginį ryšį su tiekėjais įgalioti palaikyti asmenys: dėl pirkimo procedūrų – Veiklos administravimo departamento Viešųjų pirkimų skyriaus patarėja Neringa Lašiūnienė, tel. 
(0 5) 209 6910, el. paštas neringa.lasiuniene@lrs.lt, dėl pirkimo objekto – Veiklos administravimo departamento Informacinių sistemų skyriaus analitikas programuotojas Kazimieras Mickus, tel. (0 5) 209 6127, el. paštas kazimieras.mickus@lrs.lt.
1.12. Pasiūlymus apklausai tiekėjai rengia savo lėšomis.
1.13. Pateikdamas savo pasiūlymą, apklausos dalyvis sutinka su visais pirkimo dokumentų, įskaitant šias sąlygas, reikalavimais ir atsisako taikyti bet kokias kitas, nenumatytas sąlygas.

II SKYRIUS
PIRKIMO OBJEKTAS

2.1. Pirkimo objektas – programinės įrangos „Visma Business“ licencijų palaikymo paslaugos (toliau – paslaugos).
2.2. Pirkimas neatliekamas per CPO katalogą, nes CPO kataloge nėra siekiamų įsigyti paslaugų.
2.3. Pasiūlymas turi būti pateiktas visam pirkimo objektui, jo negalima skaidyti į dalis.
2.4. Paslaugų charakteristikos turi atitikti techninėje specifikacijoje (apklausos sąlygų 2 priedas) bei pirkimo sutarties sąlygose (XI skyrius) nustatytus reikalavimus. 
2.5. Pirkimo sutartis įsigalioja šalims ją pasirašius ir galioja iki 2025 m. gruodžio 31 d. Paslaugos teikiamos nuo 2025 m. sausio 1 d. iki 2025 m. gruodžio 31 d.
2.6. Paslaugų teikimo vieta yra Gedimino pr. 53, 01109 Vilnius.
2.7. Tiekėjams nėra leidžiama pateikti alternatyvių pasiūlymų. Tiekėjui pateikus alternatyvų pasiūlymą, jo pasiūlymas ir alternatyvus pasiūlymas (alternatyvūs pasiūlymai) bus atmesti.

[bookmark: _Toc135554632]III SKYRIUS
TIEKĖJŲ KVALIFIKACIJOS REIKALAVIMAI, KOKYBĖS VADYBOS SISTEMOS IR (ARBA) APLINKOS APSAUGOS VADYBOS SISTEMOS STANDARTAI BEI REIKALAVIMAI DOKUMENTŲ RENGIMUI IR TEIKIMUI

3.1. Tiekėjas, pageidaujantis dalyvauti pirkime, turi atitikti šiuos kvalifikacijos reikalavimus bei pateikti atitikimą jiems patvirtinančius dokumentus:
	Eil. Nr.
	Reikalavimai
	Atitikimą reikalavimams įrodantys dokumentai

	Kvalifikacijos reikalavimai:

	3.1.1.
	Tiekėjas (įskaitant kiekvieną tiekėjų grupės narį), jo subtiekėjas, ūkio subjektas, kurio pajėgumais tiekėjas remiasi, ar juos kontroliuojantis asmuo neturi interesų, galinčių kelti grėsmę nacionaliniam saugumui.

PASTABA:
Laikoma, kad tiekėjas turi interesų, galinčių kelti grėsmę nacionaliniam saugumui, jeigu tiekėjas (įskaitant kiekvieną tiekėjų grupės narį), jo subtiekėjas, ūkio subjektas, kurio pajėgumais tiekėjas remiasi, ar juos kontroliuojantis asmuo yra registruoti (fizinis asmuo – nuolat gyvenantis ar turintis pilietybę) Viešųjų pirkimų įstatymo 92 straipsnio 14 dalyje numatytame sąraše[footnoteRef:1] nurodytose valstybėse ar teritorijose. [1:  https://e-seimasx.lrs.lt/portal/legalAct/lt/TAD/1a061730b0c711ecaf79c2120caf5094/asr] 

	Pateikti:
juridiniam asmeniui – juridinio asmens vadovo patvirtintą juridinio asmens steigimo dokumentų kopiją, Juridinių asmenų registro išplėstinį išrašą su istorija, Juridinių asmenų dalyvių informacinės sistemos išrašą arba atitinkamus valstybės narės ar trečiosios šalies dokumentus;
fiziniam asmeniui – asmens tapatybę patvirtinančio dokumento (tapatybės kortelės ar paso) kopiją, leidimo verstis atitinkama ūkine veikla patvirtinančio dokumento (pavyzdžiui, verslo liudijimo, individualios veiklos pažymėjimo ir pan.) kopiją ir pažymą apie deklaruotą gyvenamąją vietą arba atitinkamus valstybės narės ar trečiosios šalies dokumentus.
Nurodyti dokumentai turi būti išduoti ne anksčiau kaip likus 3 mėnesiams iki tos dienos, kai tiekėjas perkančiosios organizacijos prašymu turės pateikti dokumentus.
CVP IS priemonėmis pateikiamas skenuotas dokumentas.

	3.2.
	Reikalavimai tiekėjams, kurie pateiks bendrą pasiūlymą jungtinės veiklos sutarties pagrindu:

	3.2.1.
	3.1.1 papunkčio reikalavimą turi atitikti kiekvienas tiekėjų grupės narys.



[bookmark: part_01aa65f3b227448c84ce9789718bd900]Reikalaujami kokybės vadybos sistemos ir aplinkos apsaugos vadybos sistemos standartai
3.4. Šiose sąlygose nėra prašoma būti įsidiegusiam kokybės vadybos ar aplinkosaugos vadybos sistemos standartą. 

Reikalavimai tiekėjo dokumentų rengimui ir teikimui 
3.5. Šiame pirkime nebus naudojamas Europos bendrasis viešųjų pirkimų dokumentas (EBVPD) – aktuali deklaracija, pakeičianti kompetentingų institucijų išduodamus dokumentus ir preliminariai patvirtinanti, kad tiekėjas ir ūkio subjektai, kurių pajėgumais jis remiasi pagal Viešųjų pirkimų įstatymo 49 straipsnį, atitinka pirkimo dokumentuose pagal Viešųjų pirkimų įstatymo 46, 47, 48 straipsnius nustatytus reikalavimus dėl pašalinimo pagrindų nebuvimo, jei taikoma, kvalifikacijos reikalavimus, reikalavimus dėl kokybės vadybos sistemos ir (arba) aplinkos apsaugos vadybos sistemos standartų laikymosi (toliau – reikalavimai) nei laisvos formos deklaracija dėl atitikties reikalavimams.

IV SKYRIUS
TIEKĖJŲ GRUPĖS DALYVAVIMAS PIRKIMO PROCEDŪROSE

4.1. Be kitų apklausos sąlygose nustatytų dokumentų, tiekėjų grupė (įskaitant laikiną tiekėjų grupę), teikianti bendrą pasiūlymą jungtinės veiklos pagrindu, privalo pateikti partnerių pasirašytą jungtinės veiklos sutarties skaitmeninę kopiją, kurioje turi būti: 
4.1.1. nurodyti kiekvienos šios sutarties šalies (partnerio) įsipareigojimai vykdant numatomą su perkančiąja organizacija sudaryti pirkimo sutartį, šių įsipareigojimų vertės dalis bendroje sutarties vertėje. Jungtinės veiklos sutartis turi numatyti solidarią visų šios sutarties šalių atsakomybę už prievolių perkančiajai organizacijai nevykdymą. Negalioja jokie susitarimai, visiškai atleidžiantys bent vieną iš šalių nuo atsakomybės.
4.1.2. numatyta, kuris partneris (toliau – pagrindinis partneris) atstovauja tiekėjų grupei (su kuo perkančioji organizacija turėtų bendrauti pasiūlymo vertinimo metu kylančiais klausimais ir teikti su pasiūlymo įvertinimu susijusią informaciją). 
4.2. Jungtinės veiklos sutartyje neturi būti jokių nuorodų į pasiūlymo kainą.
4.3 Tiekėjų grupei laimėjus apklausą, perkančioji organizacija palaikys ryšius tik su pagrindiniu partneriu, su juo bus sudaroma pirkimo sutartis ir jam bus atliekami mokėjimai (išskyrus tiesioginio atsiskaitymo su subtiekėjais atvejus).
4.4. Perkančioji organizacija nereikalauja, kad tiekėjų grupės pateiktą pasiūlymą pripažinus laimėjusiu ir perkančiajai organizacijai pasiūlius sudaryti pirkimo sutartį, ši tiekėjų grupė įgytų tam tikrą teisinę formą.

V SKYRIUS
PASIŪLYMŲ RENGIMAS, PATEIKIMAS, KEITIMAS

5.1. Pasiūlymų rengimo reikalavimai 
5.1.1. Tiekėjas gali pateikti tik vieną pasiūlymą individualiai arba kaip tiekėjų grupės partneris. Bet kuris fizinis ar juridinis asmuo, teikdamas pasiūlymą kaip atskiras tiekėjas ar tiekėjų grupės partneris (jungtinės veiklos sutarties šalis), kitame pasiūlyme negali būti subtiekėjas. Jeigu tiekėjas pateikia daugiau kaip vieną pasiūlymą arba tiekėjų grupės narys dalyvauja teikiant kelis pasiūlymus, visi tokie pasiūlymai bus atmesti. Laikoma, kad tiekėjas pateikė daugiau kaip vieną pasiūlymą, jeigu tą patį pasiūlymą pateikė ir raštu (popierine forma, vokuose), ir naudodamasis CVP IS priemonėmis.
5.1.2. Tiekėjo pasiūlymas bei kita korespondencija pateikiami lietuvių kalba. Jeigu pateikiami užsienio kalbomis surašyti dokumentai ar jų kopijos, kartu turi būti pateiktas dokumentų vertimas į lietuvių kalbą, patvirtintas vertėjo parašu ir vertimo biuro antspaudu (jei turi) arba tiekėjo ar jo įgalioto asmens parašu ir antspaudu (jei turi). Tik tiekėjo ir gamintojo techninį pajėgumą ir profesinę kvalifikaciją pagrindžiantys dokumentai (jeigu jie prašomi), gamintojo atstovavimą patvirtinantys dokumentai bei techniniai aprašymai (jei reikalaujama) gali būti pateikti anglų kalba. Pateikiamos dokumentų skaitmeninės kopijos.
5.1.3. Pateikiant atitinkamų dokumentų skaitmenines kopijas yra deklaruojama, kad kopijos yra tikros. Perkančioji organizacija turi teisę paprašyti tiekėjo, kad jis pristatytų dokumentų originalus.
5.1.4. Pasiūlymuose nurodoma kaina (įkainiai) pateikiama eurais. Jei pasiūlyme kaina nurodyta užsienio valiuta, ji bus perskaičiuota eurais pagal Europos Centrinio Banko skelbiamą orientacinį euro ir užsienio valiutų santykį, o tais atvejais, kai orientacinio euro ir užsienio valiutų santykio Europos Centrinis Bankas neskelbia, – pagal Lietuvos banko nustatomą ir skelbiamą orientacinį euro ir užsienio valiutų santykį pasiūlymų pateikimo dieną. Apskaičiuojant kainą, turi būti atsižvelgta į visą šio pirkimo objekto apimtį, kainos sudėtines dalis ir techninės specifikacijos reikalavimus. Į pasiūlymo kainą turi būti įskaityti visi mokesčiai (įskaitant PVM) ir visos tiekėjo išlaidos, įskaitant sąskaitos faktūros, PVM sąskaitos faktūros ir (ar) kitų mokėjimo dokumentų (toliau – Sąskaita) pateikimo naudojantis Sąskaitų administravimo bendrąja informacine sistema (toliau – SABIS) išlaidas. 
5.1.5. Tiekėjas turi nurodyti, kokiai pirkimo sutarties daliai ir kokius subtiekėjus, jeigu jie yra žinomi, jis ketina pasitelkti. Jeigu tiekėjas ketina sutarties vykdymui kaip ekspertą/ specialistą pasitelkti fizinį asmenį, tačiau neplanuoja jo įdarbinti, tokiu atveju ekspertas/ specialistas (fizinis asmuo) pasiūlyme nurodomas kaip tiekėjo subtiekėjas.
5.1.6. Tiekėjai pasiūlyme privalo nurodyti, kokia pasiūlyme pateikta informacija yra konfidenciali (apklausos sąlygų 1 priedas). Konfidencialia informacija gali būti, įskaitant, bet neapsiribojant, komercinė (gamybinė) paslaptis ir konfidencialieji pasiūlymų aspektai. Konfidencialia negalima laikyti informacijos, nurodytos Viešųjų pirkimų įstatymo 20 straipsnio 2 dalyje. Tiekėjas neturi teisės nurodyti, kad visa pasiūlyme pateikta informacija yra konfidenciali, tačiau tiekėjas gali nurodyti, kad tam tikra jo pasiūlyme pateikta informacija yra konfidenciali. Perkančioji organizacija, komisija, jos nariai ar ekspertai ir kiti asmenys negali atskleisti tiekėjo pateiktos informacijos, kurią tiekėjas pagrįstai nurodė kaip konfidencialią. 
5.1.7. Pasiūlymas galioja jame tiekėjo nurodytą laiką. Pasiūlymas turi galioti ne trumpiau, kaip 90 dienų nuo pasiūlymų pateikimo dienos. Jeigu pasiūlyme nenurodytas jo galiojimo laikas, laikoma, kad pasiūlymas galioja tiek, kiek nustatyta pirkimo dokumentuose. Pirkimo procedūros metu, taip pat sustabdžius pirkimo procedūras dėl laikinųjų apsaugos priemonių taikymo, perkančioji organizacija turi teisę prašyti, kad tiekėjai pratęstų jų galiojimą iki konkrečiai nurodyto laiko. Tiekėjas turi teisę atmesti tokį prašymą.
5.2. Pasiūlymo pateikimo reikalavimai 
5.2.1. Pateikdamas pasiūlymą, tiekėjas sutinka su šių apklausos sąlygų reikalavimais bei patvirtina, kad jo pasiūlyme pateikta informacija yra teisinga ir apima viską, ko reikia tinkamam pirkimo sutarties įvykdymui.
5.2.2. Pasiūlymas turi būti pateikiamas tik elektroninėmis priemonėmis, naudojant CVP IS, pasiekiamą adresu https://viesiejipirkimai.lt. Pasiūlymai, pateikti popierinėje formoje bus atmesti kaip neatitinkantys pirkimo dokumentų reikalavimų.
5.2.3. Pasiūlymas gali būti pasirašytas fiziniu arba kvalifikuotu elektroniniu parašu. Jeigu tiekėjas dokumentus tvirtina naudodamas elektroninį, o ne fizinį parašą, elektroninis parašas turi atitikti Viešųjų pirkimų įstatymo 22 straipsnio 11 dalies 2 ir 3 punktuose nustatytus reikalavimus. Perkančiajai organizacijai kilus abejonių dėl dokumentų tikrumo, ji turi teisę reikalauti pateikti dokumentų originalus. Gali būti:
5.2.3.1. pateikiami kvalifikuotu elektroniniu parašu pasirašyti elektroninėmis priemonėmis suformuoti dokumentai;
5.2.3.2. skaitmeninės dokumentų kopijos (fiziniu parašu tvirtinami dokumentai turi būti pateikiami pasirašyti ir nuskenuoti).
5.2.4. Visi pasiūlyme pateikiami dokumentai, turi būti pateikti elektronine forma, t. y. tiesiogiai suformuoti elektroninėmis priemonėmis arba pateikiant skaitmenines dokumentų kopijas (pvz., pažymos, licencijos, jungtinės veiklos sutartis ir pan.). 
5.2.5. Pateikiami dokumentai ar skaitmeninės dokumentų kopijos turi būti prieinami naudojant nediskriminuojančius, visuotinai prieinamus duomenų failų formatus (.doc, .docx, .xls, .xlsx, .pdf, .jpg ir kt.). Perkančioji organizacija pasilieka teisę prašyti dokumentų originalų.
5.2.6. Pasiūlymą sudaro tiekėjo raštu (CVP IS priemonėmis) pateiktų dokumentų ir elektroninių duomenų visuma: 
5.2.6.1. užpildytas pasiūlymas pagal apklausos sąlygų 1 priede pateiktą formą; 
5.2.6.2. tiekėjo kvalifikaciją įrodantys dokumentai (apklausos sąlygų 3.1.1 papunktis);
5.2.6.3. užpildyta Nacionalinio saugumo reikalavimų atitikties deklaracija pagal apklausos sąlygų 3 priede pateiktą formą;
5.2.6.4. dokumentas patvirtinantis, kad tiekėjas arba kitas ūkio subjektas, kurio pajėgumais tiekėjas numato remtis, yra programinės įrangos „Visma Business“ gamintojas ar autorizuotas (sertifikuotas) programinės įrangos „Visma Business“ gamintojo atstovas, ir (ar) yra gamintojo ar gamintojo atstovo įgaliotas tiekti nurodytą programinę įrangą „Visma Business“;
5.2.6.5. jungtinės veiklos sutarties skaitmeninė kopija (jeigu pasiūlymą teikia tiekėjų grupė);
5.2.6.6. įgaliojimo pateikti pasirašyti pasiūlymą ir kitus dokumentus elektroniniu parašu skaitmeninė kopija (jeigu pasiūlymą pateikia ne juridinio asmens vadovas);
5.2.6.7. kita apklausos sąlygose reikalaujama ir (ar) perkančiosios organizacijos paprašyta informacija ir dokumentai.
5.2.7. Tiekėjas turi teisę pateikiamą pasiūlymą užšifruoti. Tiekėjas, nusprendęs pateikti užšifruotą pasiūlymą, turi:
5.2.7.1. iki pasiūlymo pateikimo termino pabaigos naudodamasis CVP IS priemonėmis pateikti užšifruotą pasiūlymą (užšifruojamas visas pasiūlymas arba pasiūlymo dokumentas, kuriame nurodyta pasiūlymo kaina). Instrukcija, kaip tiekėjui užšifruoti pasiūlymą galima rasti https://vpt.lrv.lt/uploads/vpt/documents/files/uzssisfravimo%20instrukcija(1).pdf.
5.2.7.2. per 30 min. nuo pasiūlymų pateikimo termino pabaigos CVP IS susirašinėjimo priemonėmis pateikti slaptažodį, su kuriuo perkančioji organizacija galės iššifruoti pateiktą pasiūlymą. Iškilus CVP IS techninėms problemoms, kai tiekėjas neturi galimybės pateikti slaptažodžio per CVP IS susirašinėjimo priemonę, tiekėjas turi teisę slaptažodį pateikti kitomis priemonėmis pasirinktinai: perkančiosios organizacijos oficialiu šios apklausos susirašinėjimo elektroniniu paštu: neringa.lasiuniene@lrs.lt arba raštu, adresu: Gedimino pr. 53, Vilnius (Seimo kanceliarijos Veiklos administravimo departamento Viešųjų pirkimų skyriui). Tokiu atveju tiekėjas turėtų būti aktyvus ir įsitikinti, kad pateiktas slaptažodis laiku pasiekė adresatą (pavyzdžiui, susisiekęs su perkančiąja organizacija telefonu (0 5) 209 6910 ir (arba) kitais būdais). 
5.2.8. Tiekėjui užšifravus visą pasiūlymą ir iki vokų atplėšimo procedūros (posėdžio) pradžios nepateikus (dėl jo paties kaltės) slaptažodžio arba pateikus neteisingą slaptažodį, kuriuo naudodamasi perkančioji organizacija negalėjo iššifruoti pasiūlymo, pasiūlymas laikomas nepateiktu ir nėra vertinamas. Jeigu nurodytu atveju tiekėjas užšifravo tik pasiūlymo dokumentą, kuriame nurodyta pasiūlymo kaina, o kitus pasiūlymo dokumentus pateikė neužšifruotus – perkančioji organizacija tiekėjo pasiūlymą atmeta kaip neatitinkantį pirkimo dokumentuose nustatytų reikalavimų (tiekėjas nepateikė pasiūlymo kainos).
5.3. Pasiūlymų pateikimo terminas, vieta ir registracija
[bookmark: _Hlk496452251]5.3.1. Pasiūlymas elektroninėmis priemonėmis CVP IS turi būti pateiktas iki 2024 m. gruodžio 10 d. 10.00 val. Vėliau gautas pasiūlymas yra nepriimamas ir nenagrinėjamas. Perkančioji organizacija neatsako už CVP IS sutrikimus ir dėl jų pavėluotai gautus pasiūlymus.
5.3.2. Tiekėjas iki šio termino turi teisę atsiimti bei pakeisti CVP IS priemonėmis pateiktą pasiūlymą. Norėdamas vėl pateikti atsiimtą ir pakeistą pasiūlymą, tiekėjas turi jį pateikti iš naujo.
5.3.3. Perkančioji organizacija turi teisę pratęsti pasiūlymų pateikimo terminą. Apie naują pasiūlymų pateikimo terminą perkančioji organizacija paskelbia CVP IS bei praneša tik CVP IS priemonėmis prie pirkimo prisijungusiems tiekėjams. Perkančioji organizacija privalo pratęsti pasiūlymų pateikimo terminus, kad visi pirkime norintys dalyvauti tiekėjai turėtų galimybę susipažinti su visa pasiūlymui parengti reikalinga informacija, šiais atvejais:
5.3.3.1. jeigu dėl kokių nors priežasčių papildoma su pirkimo dokumentais susijusi informacija būtų pateikiama likus mažiau kaip 1 darbo dienai iki pasiūlymų pateikimo termino pabaigos, nors šios informacijos buvo paprašyta laiku; 
5.3.3.2. jeigu buvo padaryta reikšmingų pirkimo dokumentų pakeitimų.
5.3.4. Perkančioji organizacija, pratęsdama pasiūlymų pateikimo terminą, privalo atsižvelgti į informacijos ir apklausos sąlygų pakeitimų svarbą. Jeigu papildomos informacijos nebuvo paprašyta laiku arba ji neturi esminės įtakos pasiūlymų parengimui, perkančioji organizacija pasiūlymų pateikimo termino gali nepratęsti.

VI SKYRIUS
 PASIŪLYMŲ GALIOJIMO UŽTIKRINIMAS

6. Perkančioji organizacija nereikalauja pasiūlymo galiojimo užtikrinimo.

VII SKYRIUS
APKLAUSOS SĄLYGŲ PAAIŠKINIMAS IR PATIKSLINIMAS

7.1. Bet kokia informacija, apklausos sąlygų paaiškinimai, pranešimai ar kitas perkančiosios organizacijos ir tiekėjo susirašinėjimas yra vykdomas tik CVP IS priemonėmis (perkančiosios organizacijos pranešimus gaus prie pirkimo prisijungę tiekėjai).
[bookmark: _GoBack]7.2. Apklausos sąlygos gali būti paaiškinamos, patikslinamos tiekėjų iniciatyva, jiems CVP IS susirašinėjimo priemonėmis kreipiantis į perkančiąją organizaciją. Prašymai paaiškinti apklausos sąlygas gali būti pateikiami perkančiajai organizacijai CVP IS susirašinėjimo priemonėmis ne vėliau kaip likus 2 (dviems) darbo dienoms iki pasiūlymų pateikimo termino pabaigos. Tiekėjai turėtų būti aktyvūs ir pateikti klausimus ar paprašyti paaiškinti apklausos sąlygas iš karto jas išanalizavę, atsižvelgdami į tai, kad, pasibaigus pasiūlymų pateikimo terminui, pasiūlymo turinio keisti nebus galima.
7.3. Nesibaigus pasiūlymų pateikimo terminui perkančioji organizacija turi teisę savo iniciatyva paaiškinti, patikslinti apklausos sąlygas.
7.4. Atsakydama į kiekvieną tiekėjo CVP IS susirašinėjimo priemonėmis pateiktą prašymą paaiškinti apklausos sąlygas, jeigu jis buvo pateiktas nepasibaigus šių apklausos sąlygų 7.2 papunktyje nurodytam terminui, arba aiškindama, tikslindama apklausos sąlygas savo iniciatyva, perkančioji organizacija turi paaiškinimus, patikslinimus paskelbti CVP IS ir išsiųsti visiems tiekėjams, kurie prisijungė prie pirkimo, ne vėliau kaip likus 1 darbo dienai iki pasiūlymų pateikimo termino pabaigos. Į laiku gautą tiekėjo prašymą paaiškinti apklausos sąlygas perkančioji organizacija atsako ne vėliau kaip per 2 (dvi) darbo dienas nuo jo gavimo dienos. Perkančioji organizacija, atsakydama tiekėjui, kartu siunčia paaiškinimus ir visiems kitiems tiekėjams, kurie prisijungė prie pirkimo, bet nenurodo, kuris tiekėjas pateikė prašymą paaiškinti apklausos sąlygas.
7.5. Perkančioji organizacija, paaiškindama ar patikslindama pirkimo dokumentus, privalo užtikrinti tiekėjų anonimiškumą, t. y. privalo užtikrinti, kad tiekėjas nesužinotų kitų tiekėjų, dalyvaujančių pirkimo procedūrose, pavadinimų ir kitų duomenų.
7.6. Perkančioji organizacija nerengs susitikimų su tiekėjais dėl pirkimo dokumentų paaiškinimų.
7.7. Tuo atveju, kai tikslinama paskelbta informacija, perkančioji organizacija atitinkamai patikslina skelbimą apie pirkimą ir prireikus pratęsia pasiūlymų pateikimo terminą protingumo kriterijų atitinkančiam laikotarpiui, per kurį tiekėjai, rengdami pasiūlymus, galėtų atsižvelgti į patikslinimus. Jeigu perkančioji organizacija apklausos sąlygas paaiškina (patikslina) ir negali apklausos sąlygų paaiškinimų (patikslinimų) ar susitikimo protokolų išrašų (jeigu susitikimai įvyks) pateikti taip, kad visi tiekėjai juos gautų ne vėliau kaip likus 1 darbo dienai iki pasiūlymų pateikimo termino pabaigos perkelia pasiūlymų pateikimo terminą laikui, per kurį tiekėjai, rengdami pirkimo pasiūlymus, galėtų atsižvelgti į šiuos paaiškinimus (patikslinimus) ar susitikimų protokolų išrašus (jeigu susitikimai įvyks). Apie pasiūlymų pateikimo termino pratęsimą pranešama patikslinant skelbimą. Pranešimai apie pasiūlymų pateikimo termino nukėlimą taip pat paskelbiami CVP IS ir išsiunčiami suinteresuotiems tiekėjams, jeigu tokie yra žinomi perkančiajai organizacijai.

VIII SKYRIUS
SUSIPAŽINIMO SU PASIŪLYMAIS PROCEDŪRA

[bookmark: _Hlk496452281]8.1. Pradinis susipažinimas su tiekėjų pasiūlymais pradedamas 2024 m. gruodžio 10 d. 10.30 val. komisijos posėdyje.
8.2. Tiekėjai ar jų atstovai negali dalyvauti pradinio susipažinimo su CVP IS priemonėmis pateiktais pasiūlymais procedūroje, komisijos posėdžiuose, kuriuose atliekamos pasiūlymų nagrinėjimo, vertinimo ir palyginimo procedūros. Komisijos posėdžiuose stebėtojai nekviečiami dalyvauti.
8.3. Atsižvelgiant į tai, kad pasiūlymai pateikiami elektroninėmis priemonėmis, apie susipažinimo su pasiūlymais procedūros rezultatus nebus pranešama to pageidaujantiems pasiūlymus pateikusiems tiekėjams.

IX SKYRIUS
TIEKĖJŲ PASIŪLYMŲ VERTINIMAS IR PASIŪLYMŲ ATMETIMO PRIEŽASTYS

Tiekėjų pasiūlymų atmetimo pagrindai / priežastys

9.1. Pasiūlymų atmetimo pagrindai:
9.1.1. tiekėjas neatitinka apklausos sąlygose nustatytų kvalifikacijos reikalavimų (jeigu buvo keliami kvalifikacijos reikalavimai) arba tiekėjas pateikė netikslius, neišsamius ar klaidingus dokumentus ar duomenis dėl atitikties kvalifikacijos reikalavimams arba šių dokumentų ar duomenų nepateikė ir, perkančiajai organizacijai paprašius, jų nepateikė ar nepatikslino; 
9.1.2. pasiūlymas neatitinka pirkimo dokumentuose nustatytų reikalavimų ar per perkančiosios organizacijos nurodytą terminą tiekėjas nepaaiškino pasiūlymo, nekeisdamas jo esmės;
9.1.3. tiekėjas pateikė netikslius, neišsamius ar klaidingus dokumentus arba šių dokumentų nepateikė ir per komisijos nustatytą protingą terminą nepatikslino, nepapildė ar nepateikė pirkimo dokumentuose nurodytų kartu su pasiūlymu teikiamų dokumentų: tiekėjo įgaliojimo asmeniui pasirašyti pasiūlymą, jungtinės veiklos sutarties, pasiūlymo galiojimo užtikrinimą (jei buvo prašomas) patvirtinančio dokumento;
9.1.4. tiekėjas per perkančiosios organizacijos nurodytą terminą neištaisė aritmetinių klaidų;
9.1.5. pasiūlyta kaina viršija pirkimui skirtas lėšas;
9.1.6. perkančiajai organizacijai paprašius tiekėjo pagrįsti pasiūlyme nurodytą neįprastai mažą kainą ar sudedamųjų dalių kainą, tiekėjas per perkančiosios organizacijos nurodytą terminą tinkamai nepagrindžia pasiūlyme nurodytos pirkimo objekto ar jo sudedamųjų dalių kainos;
9.1.7. ekonomiškai naudingiausias pasiūlymas neatitinka Viešųjų pirkimų įstatymo 17 straipsnio 2 dalies 2 punkte nurodytų aplinkos apsaugos, socialinės ir darbo teisės įpareigojimų;
9.1.8. apie atitiktį nustatytiems reikalavimams pateikta melaginga informacija, kurią perkančioji organizacija gali įrodyti bet kokiomis teisėtomis priemonėmis;
9.1.9. Neatsižvelgiant į tai, kad pašalinimo pagrindas nenumatytas, perkančioji organizacija, įvertinusi, kad tiekėjo pašalinimas iš pirkimo procedūros proporcingas vertinamam tiekėjo elgesiui, gali pašalinti tiekėją iš pirkimo procedūros:
9.1.9.1. jeigu jis su kitais tiekėjais yra sudaręs susitarimų, kuriais siekiama iškreipti konkurenciją atliekamame pirkime, ir perkančioji organizacija dėl to turi įtikinamų duomenų;  
9.1.9.2. jeigu tiekėjas pirkimo metu pateko į interesų konflikto situaciją, kaip apibrėžta Viešųjų pirkimų įstatymo 21 straipsnyje, ir atitinkamos padėties negalima ištaisyti. Laikoma, kad atitinkamos padėties dėl interesų konflikto negalima ištaisyti, jeigu į interesų konfliktą patekę asmenys nulėmė viešojo pirkimo komisijos ar perkančiosios organizacijos sprendimus ir šių sprendimų pakeitimas prieštarautų Viešųjų pirkimų įstatymo nuostatoms;
9.1.9.3. jeigu tiekėjas pirkimo metu ėmėsi neteisėtų veiksmų, siekdamas daryti įtaką perkančiosios organizacijos sprendimams, gauti konfidencialios informacijos, kuri suteiktų jam neteisėtą pranašumą pirkimo procedūroje, ar teikė klaidinančią informaciją, kuri gali daryti esminę įtaką perkančiosios organizacijos sprendimams dėl tiekėjų pašalinimo, jų kvalifikacijos vertinimo, laimėtojo nustatymo, ir perkančioji organizacija gali tai įrodyti bet kokiomis teisėtomis priemonėmis.
9.1.10. tiekėjo teikiamos paslaugos kelia grėsmę nacionaliniam saugumui (teikiamos iš Lietuvos Respublikos viešųjų pirkimų įstatymo 92 straipsnio 14 dalyje numatytame sąraše nurodytų valstybių ar teritorijų);
9.1.11. yra gauta neigiama Nacionaliniam saugumui užtikrinti svarbių objektų apsaugos koordinavimo komisijos išvada dėl ketinamo sudaryti sandorio.



Pirkimo procedūrų eiga

9.2. Pirkimo procedūros atlikimo tvarka:
9.2.1. tiekėjų atitikties kvalifikacijos reikalavimams tikrinimas;
9.2.2. pasiūlymų atitikimo apklausos sąlygų reikalavimams vertinimas;
9.2.3. derybos (gali būti vykdomos, jei mažiausios kainos pasiūlymo kainos (įkainiai) bus per didelės ir perkančiajai organizacijai nepriimtinos);
9.2.4. pasiūlymų eilės ir laimėjusio pasiūlymo nustatymas.

Pasiūlymų vertinimas

9.3. Perkančioji organizacija įvertina, ar tiekėjų nurodytas pirkimo objektas ir kituose pateiktuose dokumentuose (išskyrus dokumentus, pagrindžiančius tiekėjų atitiktį reikalavimams) pateikta informacija atitinka pirkimo dokumentuose nurodytus reikalavimus. Perkančioji organizacija pasiūlymams nagrinėti gali kviesti ekspertus.
9.4. Jeigu dalyvis pateikė netikslius, neišsamius ar klaidingus dokumentus ar duomenis apie atitiktį pirkimo dokumentų reikalavimams arba šių dokumentų ar duomenų trūksta, perkančioji organizacija gali nepažeisdama lygiateisiškumo ir skaidrumo principų prašyti kandidatą ar dalyvį šiuos dokumentus ar duomenis patikslinti, papildyti arba paaiškinti per jos nustatytą protingą terminą. Pasiūlymai tikslinami, papildomi arba paaiškinami vadovaujantis Viešųjų pirkimų tarnybos nustatytomis taisyklėmis.
9.5. Komisija nevertina viso tiekėjo pasiūlymo, jeigu patikrinusi jo dalį, nustato, kad, vadovaujantis apklausos sąlygų reikalavimais, pasiūlymas turi būti atmestas. 
9.6. Komisija įvertina, ar pasiūlymai atitinka apklausos sąlygų reikalavimus bei ar pasiūlyta kaina:
9.6.1. tinkamai apskaičiuota ir nėra aritmetinių klaidų. Komisija, pasiūlymų vertinimo metu radusi pasiūlyme nurodytos kainos apskaičiavimo klaidų, privalo paprašyti apklausos dalyvio per jos nurodytą terminą ištaisyti pasiūlyme pastebėtas aritmetines klaidas, nekeičiant susipažinimo su pasiūlymais posėdžio metu užfiksuotos kainos. Taisydamas pasiūlyme nurodytas aritmetines klaidas, tiekėjas gali taisyti kainos sudedamąsias dalis, tačiau neturi teisės atsisakyti kainos sudedamųjų dalių arba papildyti kainą naujomis dalimis.
9.6.2. pasiūlyta kaina neviršija pirkimui skirtų lėšų. Laikoma, kad pasiūlyta kaina viršija pirkimui skirtas lėšas, jeigu ji viršija perkančiosios organizacijos pirkimui skirtas lėšas, nustatytas perkančiosios organizacijos prieš pradedant pirkimo procedūrą ir perkančioji organizacija jos nepadidino. Pirkimui skirtų lėšų suma, nustatyta ir užfiksuota perkančiosios organizacijos rengiamuose dokumentuose prieš pradedant pirkimo procedūras, gali būti keičiama, vadovaujantis Viešųjų pirkimų įstatymo 45 straipsnio 1 dalies 5 punktu. 
9.6.3. nėra neįprastai maža (neatrodo ar neturi būti laikoma neįprastai maža (įskaitant sudedamųjų dalių kainą), vadovaujantis Viešųjų pirkimų įstatymo 57 straipsnio 1 dalimi). Jeigu pateiktame pasiūlyme nurodyta kaina ar sudedamųjų dalių kaina yra neįprastai maža, perkančioji organizacija privalo tiekėjo CVP IS susirašinėjimo priemonėmis paprašyti per komisijos nurodytą terminą ją pagrįsti.
9.7. Neatsižvelgiant į tai, ar toks pašalinimo pagrindas numatytas, perkančioji organizacija, įvertinusi, kad tiekėjo pašalinimas iš pirkimo procedūros proporcingas vertinamam tiekėjo elgesiui, gali pašalinti tiekėją iš pirkimo procedūros:
9.7.1. jeigu jis su kitais tiekėjais yra sudaręs susitarimų, kuriais siekiama iškreipti konkurenciją atliekamame pirkime, ir perkančioji organizacija dėl to turi įtikinamų duomenų;
9.7.2. jeigu tiekėjas pirkimo metu pateko į interesų konflikto situaciją, kaip apibrėžta Viešųjų pirkimų įstatymo 21 straipsnyje, ir atitinkamos padėties negalima ištaisyti. Laikoma, kad atitinkamos padėties dėl interesų konflikto negalima ištaisyti, jeigu į interesų konfliktą patekę asmenys nulėmė viešojo pirkimo komisijos ar perkančiosios organizacijos sprendimus ir šių sprendimų pakeitimas prieštarautų Viešųjų pirkimų įstatymo nuostatoms;
9.7.3. jeigu tiekėjas pirkimo metu ėmėsi neteisėtų veiksmų, siekdamas daryti įtaką perkančiosios organizacijos sprendimams, gauti konfidencialios informacijos, kuri suteiktų jam neteisėtą pranašumą pirkimo procedūroje, ar teikė klaidinančią informaciją, kuri gali daryti esminę įtaką perkančiosios organizacijos sprendimams dėl tiekėjų pašalinimo, jų kvalifikacijos vertinimo, laimėtojo nustatymo, ir perkančioji organizacija gali tai įrodyti bet kokiomis teisėtomis priemonėmis.

Derybos

9.8. Derybos gali būti vykdomos, jei mažiausios kainos pasiūlymo kainos (įkainiai) bus per didelės ir perkančiajai organizacijai nepriimtinos.
9.9. Jeigu komisija nusprendžia vykdyti derybas, jos vykdomos siekiant geriausio pirkimo dokumentuose nurodytus perkančiosios organizacijos poreikius atitinkančio rezultato ir laikantis toliau nurodytų sąlygų:
9.9.1. visiems tiekėjams taikomi vienodi reikalavimai, suteikiamos vienodos galimybės ir pateikiama vienoda informacija – teikdama informaciją, perkančioji organizacija neturi diskriminuoti tiekėjų;
9.9.2. tretiesiems asmenims ir derybose dalyvaujantiems tiekėjams negali būti atskleidžiama jokia derybų metu iš tiekėjo gauta informacija, taip pat informacija apie derybų metu pasiektus susitarimus;
9.9.3. negalima derėtis dėl kvalifikacijos reikalavimų tiekėjui (jeigu jie buvo nustatyti), pasiūlymo vertinimo kriterijų ir vertinimo tvarkos. Deramasi tik dėl kainos.
9.10. Perkančioji organizacija CVP IS priemonėmis kreipiasi į pasiūlymus pateikusius tiekėjus, prašydama pateikti galutinį pasiūlymą (užpildyti kainų lentelę). 
9.11. Perkančioji organizacija įvertina, ar derybų metu pasiūlyta kaina nėra per didelė ir perkančiajai organizacijai nepriimtina. Jei galutiniame pasiūlyme nurodoma kaina, ar jų sudedamųjų dalių kaina atrodo neįprastai mažos, prašoma pagrįsti neįprastai mažą kainą Viešųjų pirkimų įstatymo 57 straipsnio 2 – 3 dalyse nustatyta tvarka.

Pasiūlymų eilės nustatymas

9.12. Iš neatmestų pasiūlymų ekonomiškai naudingiausias pasiūlymas bus išrenkamas ir pasiūlymų eilė nustatoma pagal kainą. Tiekėjų pasiūlymų vertinama kaina yra 1 priedo kainų lentelėje nurodyta mažiausia pasiūlymo kaina „Iš viso Eur su PVM“.
9.13. Pasiūlymuose nurodytos kainos vertinamos eurais su PVM. Jei pirkime dalyvaus Europos Sąjungos tiekėjai, kuriems taikomas 0 proc. PVM, tačiau perkančioji organizacija turės PVM pati sumokėti į valstybės biudžetą, perkančioji organizacija prie Europos Sąjungos tiekėjų pasiūlymų vertinimo metu pridės tik vertinimo tikslais naudojamą PVM tarifą, kuris į pirkimo sutartį nebus perkeliamas.
9.14. Komisija iš pirkimo dokumentų reikalavimus atitinkančių pasiūlymų nustato pasiūlymų eilę (išskyrus atvejį, kai pasiūlymą pateikia arba įvertinus pasiūlymus liko tik vienas tiekėjas). Šioje eilėje pasiūlymai surašomi ekonominio naudingumo mažėjimo (pasiūlymo kainų didėjimo) tvarka. 
9.15. Tuo atveju, jeigu dviejų ar kelių pateiktų pasiūlymų ekonominis naudingumas yra vienodas, sudarant pasiūlymų eilę pirmesnis į šią eilę įrašomas tas pasiūlymas, kuris CVP IS priemonėmis pateiktas anksčiausiai. Pasiūlymo pateikimo momentu laikoma, kai gaunamas visas pasiūlymas.

Laimėjusio pasiūlymo nustatymas ir informavimas apie pirkimo procedūros rezultatus

9.16. Laimėjusiu pasiūlymu pripažįstamas pirmas pasiūlymas eilėje, atitinkantis apklausos sąlygų reikalavimus bei neatmestas dėl apklausos sąlygų 9.1 papunktyje nuodytų priežasčių.
9.17. Perkančioji organizacija privalo nutraukti pradėtas pirkimo procedūras, jeigu buvo pažeisti Viešųjų pirkimų įstatymo 17 straipsnio 1 dalyje nustatyti principai ir atitinkamos padėties negalima ištaisyti. Perkančioji organizacija turi teisę savo iniciatyva nutraukti pradėtas pirkimo procedūras, jeigu atsirado aplinkybių, kurių nebuvo galima numatyti, arba pirkimo dokumentuose padaryta esminių klaidų, dėl kurių pirkimas tampa nebetikslingas ar jį įvykdžius būtų įsigytas perkančiosios organizacijos poreikių neatitinkantis pirkimo objektas.
9.18. Perkančioji organizacija suinteresuotiems dalyviams ne vėliau kaip per 3 (tris) darbo dienas raštu praneša apie priimtą sprendimą nustatyti laimėjusį pasiūlymą, dėl kurio bus sudaroma pirkimo sutartis, pateikia informacijos, kuri dar nebuvo pateikta pirkimo procedūros metu, santrauką, nurodo nustatytą pasiūlymų eilę, laimėjusį pasiūlymą ir tikslų atidėjimo terminą. Perkančioji organizacija taip pat nurodo priežastis, dėl kurių buvo priimtas sprendimas nesudaryti pirkimo sutarties, pradėti pirkimą iš naujo.
9.19. Vadovaujantis Viešųjų pirkimų įstatymo 25 straipsnio 2 dalimi, pirkimo sutartis gali būti sudaroma nedelsiant, t. y. netaikant šio įstatymo 86 straipsnio 8 dalyje nustatyto atidėjimo termino.
9.20. Perkančioji organizacija, gavusi suinteresuoto apklausos dalyvio raštu pateiktą prašymą, ne vėliau kaip per 15 (penkiolika) dienų nuo jo gavimo dienos išsamiai pateikia šią informaciją:
9.20.1. tiekėjui, kurio pasiūlymas nebuvo atmestas, – laimėjusio pasiūlymo charakteristikas ir santykinius pranašumus, dėl kurių šis pasiūlymas buvo pripažintas geriausiu, taip pat šį pasiūlymą pateikusio tiekėjo pavadinimą;
9.20.2. tiekėjui, kurio pasiūlymas buvo atmestas, – pasiūlymo atmetimo priežastis, taip pat priežastis, dėl kurių priimtas sprendimas dėl nelygiavertiškumo arba sprendimas, kad pirkimo objektas neatitinka nurodyto rezultatų apibūdinimo ar funkcinių reikalavimų.
9.21. Perkančioji organizacija neteiks informacijos, jeigu jos atskleidimas prieštarauja informacijos ir duomenų apsaugą reglamentuojančių teisės aktų reikalavimams arba visuomenės interesams, pažeidžia teisėtus konkretaus tiekėjo komercinius interesus arba turi neigiamą poveikį tiekėjų konkurencijai.
9.22. Jeigu perkančiajai organizacijai kyla abejonių dėl tiekėjo pasiūlyme nurodytos informacijos konfidencialumo, ji prašys tiekėjo įrodyti, kodėl nurodyta informacija yra konfidenciali. Jeigu tiekėjas per perkančiosios organizacijos nurodytą terminą, kuris negali būti trumpesnis kaip 3 (trys) darbo dienos, nepateikia tokių įrodymų arba pateikia netinkamus įrodymus, laikoma, kad tokia informacija nėra konfidenciali.
9.23. Suinteresuoti dalyviai nuo perkančiosios organizacijos pranešimo apie sprendimą nustatyti laimėjusį pasiūlymą pateikimo dalyviams dienos per 5 darbo dienas gali prašyti perkančiosios organizacijos pateikti laimėjusį pasiūlymą. Tokiu atveju apklausos sąlygų 10.2 papunktyje nustatytas terminas pratęsiamas papildomam terminui, jį skaičiuojant nuo suinteresuoto dalyvio prašymo pateikti laimėjusį pasiūlymą pateikimo perkančiajai organizacijai dienos iki tol, kol suinteresuotam dalyviui bus pateiktas minėtas pasiūlymas. Jeigu laimėjusio dalyvio pasiūlymas pateikiamas tą pačią dieną, kai buvo paprašyta, apklausos sąlygų 10.2 papunktyje nustatytas terminas pratęsiamas vienai darbo dienai.
9.24. Perkančioji organizacija laimėjusio tiekėjo pasiūlymą, sudarytą pirkimo sutartį, pakeitimus, jei keičiama sudaryta pirkimo sutartis, skelbs CVP IS.
9.25. Jeigu tiekėjas, kuriam buvo pasiūlyta sudaryti pirkimo sutartį, raštu atsisako sudaryti sutartį arba tiekėjas iki perkančiosios organizacijos nurodyto laiko nepasirašo pirkimo sutarties arba atsisako sudaryti sutartį pirkimo dokumentuose nustatytomis sąlygomis, laikoma, kad jis atsisakė sudaryti sutartį. Tuo atveju arba jeigu tiekėjas iki perkančiosios organizacijos nurodyto termino nepateikia pirkimo dokumentuose nustatyto pirkimo sutarties įvykdymo užtikrinimą patvirtinančio dokumento (jeigu jis buvo prašomas) arba neįvykdo kitų pirkimo sutartyje nustatytų jos įsigaliojimo sąlygų (jeigu buvo nustatytos tokios sąlygos), perkančioji organizacija siūlo sudaryti pirkimo sutartį tiekėjui, kurio pasiūlymas pagal nustatytą pasiūlymų eilę yra pirmas po tiekėjo, atsisakiusio sudaryti sutartį, nepateikusio pirkimo sutarties įvykdymo užtikrinimo (kai jis buvo prašomas pateikti) ar neįvykdžiusio kitų pirkimo sutarties įsigaliojimo sąlygų (kai jos buvo nustatytos).
9.26. Jeigu taikomas Lietuvos Respublikos nacionaliniam saugumui užtikrinti svarbių objektų apsaugos įstatymas (toliau – Nacionalinio saugumo įstatymas), prieš sudarant sutartį su perkančiąja organizacija, perkančioji organizacija inicijuoja procedūrą, nustatančią, ar numatoma sudaryti sutartis atitinka nacionalinio saugumo interesus ir (ar) tokia sutartis gali būti sudaroma ir vykdoma. Tiekėjas įsipareigoja nustatytais terminais pateikti perkančiajai organizacijai ir (ar) kompetentingoms institucijoms visus duomenis, dokumentus ir sutikimus, būtinus šiai patikrai atlikti (kurie dar nebuvo pateikti apklausos metu). Tiekėjas įsipareigoja nustatytais terminais pateikti perkančiajai organizacijai ir (ar) kompetentingoms institucijoms visus duomenis, dokumentus ir sutikimus, būtinus šiai patikrai atlikti. Jeigu ketinama sudaryti sutartis neatitinka nacionalinio saugumo interesų, ji negali būti sudaryta tol, kol nebus pašalintos nacionalinio saugumo interesams grėsmę keliančios priežastys, jeigu tokios priežastys gali būti pašalintos. Sprendimą, ar ketinama sudaryti sutartis atitinka nacionalinio saugumo interesus, priima Lietuvos Respublikos Vyriausybė Nacionalinio saugumo įstatyme nustatyta tvarka. Jeigu nustatoma, kad sutartis gali kelti grėsmę nacionalinio saugumo interesams, tuo atveju perkančioji organizacija siūlo sudaryti pirkimo sutartį dalyviui, kurio pasiūlymas pagal nustatytą pasiūlymų eilę yra pirmas po dalyvio, su kuriuo negali būti sudaryta sutartis pagal šį punktą, jeigu šis pasiūlymas nėra atmetamas.

X SKYRIUS
GINČŲ NAGRINĖJIMO TVARKA

10.1. Tiekėjas, norėdamas iki pirkimo sutarties sudarymo teisme ginčyti perkančiosios organizacijos sprendimus ar veiksmus, pirmiausia raštu (elektroninėmis priemonėmis) turi pateikti pretenziją perkančiajai organizacijai Viešųjų pirkimų įstatymo VII skyriuje nustatyta tvarka. Perkančiosios organizacijos priimtas sprendimas gali būti skundžiamas teismui Viešųjų pirkimų įstatymo VII skyriuje nustatyta tvarka. 
10.2. Tiekėjas turi teisę pateikti pretenziją perkančiajai organizacijai, pateikti prašymą ar pareikšti ieškinį teismui (išskyrus ieškinį dėl pirkimo sutarties pripažinimo negaliojančia ar ieškinį dėl pirkimo sutarties nutraukimo pripažinimo nepagrįstu) per 5 (penkias) darbo dienas nuo perkančiosios organizacijos pranešimo raštu apie jos priimtą sprendimą išsiuntimo tiekėjui dienos.
10.3. Perkančioji organizacija nenagrinės pretenzijų, teikiamų pakartotinai dėl to paties perkančiosios organizacijos priimto sprendimo arba atlikto veiksmo.
10.4. Perkančioji organizacija nagrinėja tik tas tiekėjų pretenzijas, kurios gautos iki pirkimo sutarties sudarymo dienos. 
10.5. Perkančioji organizacija, gavusi pretenziją, nedelsdama sustabdo pirkimo procedūrą, kol bus išnagrinėta ši pretenzija ir priimtas sprendimas.
10.6. Perkančioji organizacija, išnagrinėjusi pretenziją, priims motyvuotą sprendimą ir apie jį, taip pat apie anksčiau praneštų pirkimo procedūros terminų pasikeitimą raštu praneš pretenziją pateikusiam tiekėjui ir suinteresuotiems dalyviams ne vėliau kaip per 6 darbo dienas nuo pretenzijos gavimo dienos.

XI SKYRIUS
PIRKIMO SUTARTIES SĄLYGOS

11.1. Pirkimo sutarties bendrosios sąlygos:
11.1.1. Pirkimo sutartis sudaroma vadovaujantis Civilinio kodekso, Viešųjų pirkimų įstatymo ir kitų teisės aktų reikalavimais. 
11.1.2. Pirkimo sutartis gali būti sudaroma nedelsiant, t. y. netaikant sutarties atidėjimo termino.
11.1.3. Sudaroma pirkimo sutartis turi atitikti laimėjusio tiekėjo pasiūlymą bei pirkimo dokumentuose nustatytas sąlygas.
11.1.4. Pirkimo sutarties sąlygos sutarties galiojimo laikotarpiu negali būti keičiamos, išskyrus tokias sutarties sąlygas, kurių keitimas numatytas pirkimo sutartyje ir (ar) galimas vadovaujantis Viešųjų pirkimų įstatymo 89 straipsnio nuostatomis. Sutarties sąlygų keitimu nėra laikomi techninio pobūdžio pirkimo sutarties pakeitimai (pavyzdžiui, šalių rekvizitai, klaidos) bei atskirų pirkimo sutarties vykdymo sąlygų koregavimas pirkimo sutartyje numatytomis aplinkybėmis.
11.2. Sutarties dalykas:
[bookmark: _Hlk520716392]11.2.1. Tiekėjas įsipareigoja teikti programinės įrangos „Visma Business“ licencijų palaikymo paslaugas (toliau – paslaugos) pagal techninės specifikacijos (apklausos sąlygų 2 priedas) reikalavimus, o perkančioji organizacija įsipareigoja priimti ir už tinkamai suteiktas kokybiškas paslaugas sumokėti pagal pirkimo sutartyje nustatytas sąlygas.
11.3. Pirkimo sutarties šalių teisės ir pareigos: 
11.3.1. Tiekėjas įsipareigoja:
11.3.1.1. teikti programinės įrangos „Visma Business“ gamintojo licencijų palaikymo paslaugas nuo 2025 m. sausio 1 d. iki 2025 m. gruodžio 31 d., atitinkančias techninėje specifikacijoje (apklausos sąlygų 2 priedas) nustatytus reikalavimus;
11.3.1.2. pradėjęs teikti paslaugas, pateikti perkančiajai organizacijai Sąskaitą už programinės įrangos „Visma Business“ licencijų palaikymo 12 (dvylikos) mėnesių laikotarpio paslaugas;
11.3.1.3. užtikrinti teisę gauti naujas programinės įrangos „Visma Business“ versijas, įvykdytas gamintojui tobulinant programinės įrangos funkcionalumą bei šalinant pastebėtus defektus;
11.3.1.4. perkančiosios organizacijos nurodytais el. pašto adresais siųsti informaciją apie gamintojo išleistas naujas programinės įrangos „Visma Business“ versijas;
11.3.1.5. vykdyti teisėtus perkančiosios organizacijos nurodymus, susijusius su pirkimo sutarties vykdymu, arba, manydamas, kad perkančiosios organizacijos nurodymai viršija pirkimo sutarties reikalavimus, apie tai pranešti perkančiajai organizacijai per 5 (penkias) dienas nuo tokio nurodymo gavimo dienos;
11.3.1.6. nedelsiant raštu informuoti perkančiąją organizaciją apie bet kurias aplinkybes, kurios trukdo ar gali sutrukdyti tiekėjui teikti paslaugas;
11.3.1.7. gavus perkančiosios organizacijos pranešimą apie paslaugų teikimo sutrikimą, nedelsiant imtis priemonių per su Perkančiąja organizacija suderintą terminą atnaujinti galimybę perkančiajai organizacijai pasinaudoti teikiamomis paslaugomis, išskyrus, jeigu šių paslaugų teikimas sutriko ne dėl tiekėjo kaltės, kai jis negali daryti įtakos tokio sutrikimo priežasties pašalinimui;
11.3.1.8. paskirti darbuotoją (-us), atsakingą (-us) už pirkimo sutartyje numatytų paslaugų teikimo priežiūrą per visą pirkimo sutarties galiojimo laikotarpį;
11.3.1.9. pranešti apie tiekėjo rekvizitų, atstovų, kontaktinių duomenų pasikeitimą per 5 (penkias) darbo dienas;
11.3.1.10. ne vėliau negu pirkimo sutartis pradedama vykdyti, pranešti tuo metu žinomų subtiekėjų pavadinimus, kontaktinius duomenis ir subtiekėjų atstovus bei informuoti apie minėtos informacijos pasikeitimus visu pirkimo sutarties vykdymo metu, taip pat apie naujus subtiekėjus, kuriuos jis ketina pasitelkti vėliau;
11.3.1.11. užtikrinti iš perkančiosios organizacijos pirkimo sutarties vykdymo metu gautos ir su jos vykdymu susijusios informacijos konfidencialumą bei apsaugą;
11.3.1.12. tinkamai vykdyti kitus pirkimo sutartyje numatytus įsipareigojimus. 
11.3.2. Perkančioji organizacija įsipareigoja:
11.3.2.1. nedelsiant suteikti tiekėjui informaciją ir (arba) dokumentus, kurie būtini pirkimo sutarčiai įvykdyti;
11.3.2.2. paskirti darbuotoją (-us), atsakingą (-us) už pirkimo sutartyje numatytų paslaugų teikimo priežiūrą per visą pirkimo sutarties galiojimo laikotarpį;
11.3.2.3. sumokėti už kokybiškai suteiktas paslaugas apklausos sąlygų 11.5 papunktyje nustatyta tvarka;
11.3.2.4. pranešti apie perkančiosios organizacijos rekvizitų, atstovų, kontaktinių duomenų pasikeitimą per 5 (penkias) darbo dienas;
11.3.2.5. tinkamai vykdyti kitus pirkimo sutartyje numatytus įsipareigojimus.
11.4. Konfidencialumo įsipareigojimai ir asmens duomenų tvarkymas.
11.4.1. Tiekėjas visus dokumentus ir informaciją, gautą pagal pirkimo sutartį, laiko konfidencialia ir be išankstinio rašytino perkančiosios organizacijos leidimo neskelbia ir neatskleidžia jokių pagal pirkimo sutartį gautų duomenų, išskyrus atvejus, kai tai būtina vykdant pirkimo sutartį arba to reikalaujama Lietuvos Respublikos įstatymų nustatyta tvarka. Jei nesutariama, ar būtina skelbti ar atskleisti kokius nors duomenis, galutinį sprendimą priima perkančioji organizacija.
11.4.2. Vykdydamos pirkimo sutartį, šalys, kaip duomenų valdytojai, vadovaudamosi 2016 m. balandžio 27 d. Europos Parlamento ir Tarybos reglamentu (ES) 2016/679 dėl fizinių asmenų apsaugos tvarkant asmens duomenis ir dėl laisvo tokių duomenų judėjimo ir kuriuo panaikinama Direktyva 95/46/EB (Bendrasis duomenų apsaugos reglamentas), pirkimo sutarties vykdymo tikslu gali tvarkyti viena kitos darbuotojų, subtiekėjų darbuotojų ir kitų fizinių asmenų, pasitelktų pirkimo sutarčiai vykdyti, (toliau – Duomenų subjektai) asmens duomenis, būtinus pagal viešųjų pirkimų ir civilinius teisinius santykius reglamentuojančių teisės aktų reikalavimus (vardas, pavardė; kontaktiniai duomenys (darbo telefono numeris, darbo elektroninis pašto adresas, darbovietės adresas); užimamos pareigos; įgaliojimų (atstovavimo) duomenys; su kvalifikacija susiję duomenys; šalių vardu ir interesais vykdomas susirašinėjimas, ar kiti duomenys, suformuojami pirkimo sutarties vykdymo metu).
11.4.3. Šalys asmens duomenis saugo ne ilgiau kaip 10 (dešimt) metų po pirkimo sutarties galiojimo pabaigos. Nebereikalingi asmens duomenys sunaikinami. 
11.4.4. Šalys pirkimo sutarties pagrindu tvarkomus asmens duomenis turi teisę teikti Viešųjų pirkimų tarnybai, Centrinei viešųjų pirkimų informacinei sistemai, teismams, kitoms valstybės institucijoms,  antstoliams ir kitiems duomenų gavėjams, turintiems teisę asmens duomenis gauti iš pirkimo sutarties šalių.
11.4.5. Duomenų subjektai turi teisę susipažinti su pirkimo sutarties pagrindu tvarkomais savo asmens duomenimis, teisę prašyti ištaisyti netikslius duomenis, ištrinti neteisėtai tvarkomus duomenis arba apriboti jų tvarkymą, tuo atveju, kai duomenys tvarkomi esant pirkimo sutarties šalies teisėtam interesui – teisę nesutikti, kad duomenys būtų tvarkomi, teisę į duomenų perkeliamumą. Jeigu duomenys tvarkomi pažeidžiant teisės aktų reikalavimus – pateikti skundą kompetentingai priežiūros institucijai.
11.4.6. Šalis, prieš perduodama asmens duomenis kitai šaliai pirkimo sutarties sudarymo ir (ar) vykdymo tikslu, įsipareigoja apie tai informuoti fizinius asmenis, kurių asmens duomenys bus perduodami.
11.5. Sutarties vertė ir apmokėjimo sąlygos:
11.5.1. Pradinė sutarties vertė yra ................... (.................... eurai, ................ct.) Eur įskaitant PVM ir kitus su šia Sutartimi susijusius mokesčius ir mokėjimus (įskaitant SABIS išlaidas). 
11.5.2. Perkančioji organizacija už programinės įrangos „Visma Business“ licencijų palaikymo paslaugas į tiekėjo nurodytą sąskaitą banke apmoka mokėjimo pavedimu už 12 (dvylika) mėn. per 30 (trisdešimt) dienų nuo tiekėjo išrašytos ir perkančiajai organizacijai apmokėti pateiktos Sąskaitos, naudojantis SABIS, pateikimo dienos. 
11.5.3. Elektroninė sąskaita faktūra, atitinkanti Europos elektroninių sąskaitų faktūrų standartą, kurio nuoroda paskelbta 2017 m. spalio 16 d. Komisijos įgyvendinimo sprendime (ES) 2017/1870 dėl nuorodos į Europos elektroninių sąskaitų faktūrų standartą ir sintaksių sąrašo paskelbimo pagal Europos Parlamento ir Tarybos direktyvą 2014/55/ES (toliau – Europos elektroninių sąskaitų faktūrų standartas), teikiama Tiekėjo pasirinktomis priemonėmis. Europos elektroninių sąskaitų faktūrų standarto neatitinkančios elektroninės sąskaitos faktūros gali būti teikiamos tik naudojantis SABIS priemonėmis. Perkančioji organizacija elektronines sąskaitas faktūras priima ir apdoroja, naudodamasis SABIS (SABIS pasiekiama adresu https://nbfc.lrv.lt/lt/sabis), išskyrus Lietuvos Respublikos viešųjų pirkimų įstatymo 22 straipsnio 12 dalyje nurodytus atvejus.
11.5.4. Perkančioji organizacija turi teisę sustabdyti apmokėjimą, jeigu:
11.5.4.1. Sąskaitoje nenurodytas (ar neteisingai nurodytas) pirkimo sutarties numeris ir (ar) jos sudarymo data, neteisinga mokėtina suma ar kaina arba nenurodyta kita būtina informacija (kol bus išsiaiškinta su tiekėju);
11.5.4.2. tiekėjas suteikė nekokybiškas paslaugas (kol tiekėjas ištaisys trūkumus).
11.5.5. Pirkimo sutarčiai taikoma fiksuoto įkainio kainodara. Pirkimo sutartyje nurodytos paslaugų kainos (įkainiai) negali būti keičiamos per visą pirkimo sutarties galiojimo terminą, išskyrus:
11.5.5.1. atliekant kainų (įkainių) perskaičiavimą dėl pasikeitusio PVM dydžio, kuris perskaičiuojamas proporcingai PVM pakeitimams be atskiro pirkimo sutarties šalių susitarimo, tiekėjui pateikiant PVM sąskaitą faktūrą;
11.5.5.2. dėl kainų lygio pasikeitimo:
11.5.5.2.1. Bet kuri pirkimo sutarties šalis pirkimo sutarties galiojimo metu turi teisę inicijuoti pirkimo sutartyje numatytų įkainių perskaičiavimą (keitimą) ne anksčiau kaip po 6 (šešių) mėnesių nuo pirkimo sutarties sudarymo dienos (jeigu perskaičiavimas jau buvo atliktas – nuo paskutinio perskaičiavimo pagal šį punktą dienos), jeigu Vartojimo prekių ir paslaugų kainų pokytis (k), apskaičiuotas kaip nustatyta 11.5.5.2.4 papunktyje, viršija 5 procentus. Atlikdamos perskaičiavimą Šalys vadovaujasi Valstybės duomenų agentūros viešai Oficialiosios statistikos portale paskelbtais Rodiklių duomenų bazės duomenimis, iš kitos Šalies nereikalaudamos pateikti oficialaus Valstybės duomenų agentūros ar kitos institucijos išduoto dokumento ar patvirtinimo.
11.5.5.2.2. Šalys privalo Susitarime nurodyti vartotojų kainų indekso bendras „Vartojimo prekės ir paslaugos“ reikšmę laikotarpio pradžioje ir jos nustatymo datą, vartotojų kainų indekso bendras „Vartojimo prekės ir paslaugos“  reikšmę laikotarpio pabaigoje ir jos nustatymo datą, kainų pokytį (k), perskaičiuotus įkainius, perskaičiuotą pradinės sutarties vertę.
11.5.5.2.3. Perskaičiuotieji įkainiai taikomi užsakymams, pateiktiems po to, kai Šalys sudaro susitarimą dėl įkainių perskaičiavimo.
11.5.5.2.4. Nauji įkainiai apskaičiuojami pagal formulę:
, kur
a – įkainis (Eur be PVM) (jei jis jau buvo perskaičiuotas, tai po paskutinio perskaičiavimo).
a1 – perskaičiuotas (pakeistas) įkainis (Eur be PVM)
k – pagal vartotojų kainų indeksą bendras „Vartojimo prekės ir paslaugos“ apskaičiuotas Vartojimo prekių ir paslaugų kainų pokytis (padidėjimas arba sumažėjimas) (%). „k“ reikšmė skaičiuojama pagal formulę: 
, (proc.) kur
Indnaujausias – kreipimosi dėl kainos perskaičiavimo išsiuntimo kitai šaliai datą naujausias paskelbtas vartotojų kainų indeksas bendras „Vartojimo prekės ir paslaugos“.
Indpradžia – laikotarpio pradžios datos (mėnesio) vartotojų kainų indeksas bendras „Vartojimo prekės ir paslaugos“. Pirmojo perskaičiavimo atveju laikotarpio pradžia (mėnuo) yra pirkimo sutarties sudarymo dienos mėnuo. Antrojo ir vėlesnių perskaičiavimų atveju laikotarpio pradžia (mėnuo) yra paskutinio perskaičiavimo metu naudotos paskelbto atitinkamo vartotojų kainų indekso bendras „Vartojimo prekės ir paslaugos“ reikšmės mėnuo.
11.5.5.2.5. Skaičiavimams indeksų reikšmės imamos keturių skaitmenų po kablelio tikslumu. Apskaičiuotas pokytis (k) tolimesniems skaičiavimams naudojamas suapvalinus iki vieno skaitmens po kablelio, o apskaičiuotas įkainis „a“ suapvalinamas iki dviejų skaitmenų po kablelio.
11.5.5.2.6. Vėlesnis kainų arba įkainių perskaičiavimas negali apimti laikotarpio, už kurį jau buvo atliktas perskaičiavimas.
11.5.6. Perskaičiavus paslaugų kainas (įkainius), atitinkamai gali būti perskaičiuota ir pradinė sutarties vertė.
11.5.7. Perkančioji organizacija numato tiesioginio atsiskaitymo su subtiekėjais galimybę. Subtiekėjas, norėdamas pasinaudoti tokia galimybe, raštu pateikia prašymą perkančiajai organizacijai. Jeigu subtiekėjas išreiškia norą pasinaudoti tiesioginio atsiskaitymo galimybe, turi būti sudaroma trišalė sutartis tarp perkančiosios organizacijos, tiekėjo ir jo subtiekėjo, kurioje aprašoma tiesioginio atsiskaitymo su subtiekėju tvarka, įskaitant teisės tiekėjui prieštarauti nepagrįstiems mokėjimams subtiekėjui nustatymą.
11.6. Atsakomybė:
11.6.1. Šalių atsakomybė yra nustatoma pagal Lietuvos Respublikoje galiojančius teisės aktus ir pirkimo sutartį. Pirkimo sutarties šalys įsipareigoja tinkamai vykdyti savo įsipareigojimus, prisiimtus pirkimo sutartyje, ir susilaikyti nuo bet kokių veiksmų, kuriais galėtų padaryti žalos viena kitai ar apsunkintų kitos sutarties šalies prisiimtų įsipareigojimų įvykdymą.
11.6.2. Jeigu tiekėjas nesilaiko pirkimo sutarties 11.3.1.1 papunktyje nurodyto paslaugų suteikimo termino, perkančiajai organizacijai pareikalavus, moka 0,02 % dydžio delspinigius nuo pirkimo sutarties vertės už kiekvieną pavėluotą dieną.
11.6.3. Jeigu perkančioji organizacija nesilaiko apklausos sąlygų 11.5.2 papunktyje nustatyto apmokėjimo už paslaugas ir jeigu nėra 11.5.4 papunktyje nurodytų aplinkybių, tiekėjui pareikalavus, už kiekvieną pavėluotą dieną moka 0,02 % dydžio delspinigius nuo neapmokėtos sumos.
11.6.4. Delspinigių ir baudų sumokėjimas neatleidžia pirkimo sutarties šalių nuo pareigos atlyginti tiesioginius nuostolius, kiek jų nepadengia netesybos, ir nuo pirkimo sutarties įsipareigojimų vykdymo, kai praleidžiamas prievolės įvykdymo terminas.
11.6.5. Jei pirkimo sutarties šalis negali vykdyti savo įsipareigojimų dėl force majeure (nenugalimos jėgos) aplinkybių, kurios nurodytos Civiliniame kodekse ir Atleidimo nuo atsakomybės esant nenugalimos jėgos (force majeure) aplinkybėms taisyklėse, patvirtintose Lietuvos Respublikos Vyriausybės 1996 m. liepos 15 d. nutarimu Nr. 840 „Dėl Atleidimo nuo atsakomybės esant nenugalimos jėgos (force majeure) aplinkybėms taisyklių patvirtinimo“, ji nedelsiant praneša raštu arba žodžiu kitai pirkimo sutarties šaliai. Tokiu atveju pirkimo sutartyje nurodytų šalių įsipareigojimų vykdymas derinamas atskiru rašytiniu šalių susitarimu.
11.7. Sutarties perleidimas ir subranga:
11.7.1. Nė viena iš pirkimo sutarties šalių negali perleisti savo teisių ir pareigų pagal pirkimo sutartį tretiesiems asmenims, negavusi išankstinio kitos šalies rašytinio sutikimo.
11.7.2. Susitarimas, pagal kurį tiekėjas dalį prievolės įvykdymo patiki trečiajai šaliai, yra laikomas subranga. Subrangos sutartis nesukuria sutartinių santykių tarp subtiekėjo ir perkančiosios organizacijos.
11.7.3. Tiekėjas atsako už savo subtiekėjų, jų ekspertų, atstovų ir darbuotojų veiksmus, įsipareigojimų nevykdymą bei aplaidumą taip, lyg šiuos veiksmus atliktų ar įsipareigojimų nevykdytų, ar aplaidus būtų jis pats ar jo ekspertai, atstovai ar darbuotojai.
11.7.4. Pirkimo sutarties vykdymo metu, kai subtiekėjai netinkamai vykdo įsipareigojimus, dėl objektyvių priežasčių (pavyzdžiui, subtiekėjui atsisakius teikti paslaugas, nutrūkus teisiniams santykiams su tiekėju ir pan.) nebegali teikti paslaugų, taip pat tuo atveju, kai subtiekėjai nepajėgūs vykdyti įsipareigojimų dėl iškeltos bankroto bylos, pradėtos likvidavimo procedūros ir pan. padėties, tiekėjas gali pakeisti subtiekėjus tik gavęs rašytinį perkančiosios organizacijos sutikimą ir užtikrindamas, kad pakeisti subtiekėjai bus ne žemesnės kvalifikacijos (jeigu buvo keliami kvalifikacijos reikalavimai) ir ne mažesnės patirties (jeigu buvo keliami kvalifikacijos reikalavimai), kaip subtiekėjai, nurodyti pasiūlyme. 
11.7.5. Subtiekėjo keitimo atveju naujas subtiekėjas privalo perkančiajai organizacijai pateikti dokumentus, įrodančius, kad jo kvalifikacija (jeigu buvo keliami kvalifikacijos reikalavimai) atitinka pirkimo dokumentuose nustatytus kvalifikacijos reikalavimus (jeigu buvo keliami kvalifikacijos reikalavimai) subtiekėjams.
11.7.6. Tiekėjas, norėdamas pakeisti subtiekėją (-us), turi raštu informuoti perkančiąją organizaciją ne vėliau kaip prieš 3 (tris) darbo dienas ir gauti perkančiosios organizacijos sutikimą. Perkančioji organizacija kartu su tiekėju raštu sudaro susitarimą dėl subtiekėjo (-ų) pakeitimo, kurį pasirašo abi šalys. Šis susitarimas yra neatskiriama pirkimo sutarties dalis.
11.7.7. Tais atvejais, kai tiekėjas nesiremia subtiekėjo pajėgumais, perkančioji organizacija gali patikrinti, ar nėra apklausos sąlygose nurodytų tiekėjo subtiekėjo pašalinimo pagrindų. Tokiu atveju, jeigu subtiekėjo padėtis atitinka bent vieną apklausos sąlygose nustatytą pašalinimo pagrindą, perkančioji organizacija reikalauja, kad tiekėjas per perkančiosios organizacijos nustatytą terminą pakeistų minėtą subtiekėją reikalavimus atitinkančiu subtiekėju.
11.7.8. Subtiekėjo (-ų) keitimo tvarkos pažeidimas yra laikomas esminiu pirkimo sutarties pažeidimu.
11.8. Sutarties galiojimas, pažeidimas ir nutraukimas:
11.8.1. Pirkimo sutartis įsigalioja šalims ją pasirašius ir galioja iki 2025 m. gruodžio 31 d. Paslaugos teikiamos nuo 2025 m. sausio 1 d. iki 2025 m. gruodžio 31 d.
11.8.2. Pirkimo sutartis, nesant šalių kaltės, gali būti nutraukta rašytiniu šalių susitarimu. Perkančioji organizacija, nesikreipdama į teismą ir nemokėdama netesybų, gali vienašališkai nutraukti pirkimo sutartį, įspėjusi tiekėją prieš 1 (vieną) mėnesį, vadovaudamasi Civilinio kodekso CK 6.721 straipsnio 1 dalimi arba Viešųjų pirkimų įstatymo 90 straipsnyje nustatytais pagrindais ir tvarka, įspėjusi tiekėją prieš 20 (dvidešimt) dienų.
11.8.3. Jeigu pirkimo sutarties šalis nevykdo ar netinkamai vykdo savo įsipareigojimus pagal pirkimo sutartį, ji pažeidžia pirkimo sutartį. Vienai šaliai pažeidus pirkimo sutartį, kita šalis turi teisę naudotis bet kokiais teisėtais savo teisių gynimo būdais, įskaitant, bet neapsiribojant:
11.8.3.1. reikalauti kitos pirkimo sutarties šalies tinkamai vykdyti sutartinius įsipareigojimus;
11.8.3.2. reikalauti atlyginti tiesioginius nuostolius;
11.8.3.3. reikalauti sumokėti pirkimo sutartyje nustatytas netesybas (delspinigius / baudas) ir atlyginti tiesioginius nuostolius;
11.8.3.4. nutraukti pirkimo sutartį apklausos sąlygų 11.8.4 arba 11.8.6 papunktyje nustatyta tvarka.
11.8.4. Perkančioji organizacija, nesikreipdama į teismą ir nemokėdama netesybų, gali vienašališkai nutraukti pirkimo sutartį, raštu įspėjusi tiekėją prieš 14 (keturiolika) kalendorinių dienų iki numatomos sutarties nutraukimo dienos, jeigu:
[bookmark: _Hlk520726382]11.8.4.1. tiekėjas ne dėl perkančiosios organizacijos kaltės arba nenugalimos jėgos aplinkybių iš esmės pažeidžia savo sutartinius įsipareigojimus ir nepradeda jų tinkamai vykdyti per pagrįstą laiką, nepaisydamas perkančiosios organizacijos raštu pateikto įspėjimo;
11.8.4.2. tiekėjas ne dėl perkančiosios organizacijos kaltės arba nenugalimos jėgos aplinkybių per sutartyje nurodytą terminą nepašalina trūkumų, kai paslaugų kokybė neatitinka sutartyje nustatytų reikalavimų;
11.8.4.3. tiekėjas perleidžia pirkimo sutarties vykdymą tretiesiems asmenims be raštiško perkančiosios organizacijos sutikimo arba pažeidžia apklausos sąlygų 11.7 papunkčio reikalavimus;
11.8.4.4. pagal apklausos sąlygų 11.6.2 papunktį apskaičiuoti delspinigiai ir (arba) baudos viršija 10 % nuo pirkimo sutarties vertės;
11.8.4.5. tiekėjas pažeidžia sutartinius įsipareigojimus, kuriuos šalys sutartyje nurodytais atvejais susitaria laikyti esminiais sutarties pažeidimais, ar yra kitos aplinkybės, numatytos Civilinio kodekso 6.217 straipsnyje;
11.8.4.6. pirkimo sutarties vykdymo metu paaiškėja, kad tiekėjas ar jo teikiamos paslaugos nėra patikimi ir (ar) kelia grėsmę nacionaliniam saugumui;
11.8.4.7. tiekėjas bankrutuoja, yra likviduojamas, sustabdo savo ūkinę veiklą arba kai pagal teisės aktuose nustatytą tvarką susidaro analogiška situacija;
11.8.5. Pažeidimus, nurodytus 11.8.4.1–11.8.4.6 papunkčiuose, šalys susitaria laikyti esminiais sutarties pažeidimais, nepriklausomai nuo to, ar šiais pagrindais sutartis nutraukiama, ar ne.
11.8.6. Tiekėjas, nesikreipdamas į teismą ir nemokėdamas netesybų, gali vienašališkai nutraukti pirkimo sutartį, raštu įspėjęs perkančiąją organizaciją prieš 14 (keturiolika) dienų, jeigu perkančioji organizacija ne dėl tiekėjo kaltės arba nenugalimos jėgos aplinkybių iš esmės pažeidė pirkimo sutartį, t. y. vėluoja atlikti mokėjimą arba vykdyti kitą sutartinį įsipareigojimą daugiau kaip 30 kalendorinių dienų ir jeigu tiekėjas apie vėlavimą bent kartą raštu pranešė perkančiajai organizacijai.
11.8.7. Sutarties nevykdymo ar netinkamo įvykdymo bauda – 10 % nuo visų kokybiškai neatliktų įsipareigojimų vertės.
11.8.8. Jei pirkimo sutartis nutraukiama perkančiosios organizacijos iniciatyva dėl tiekėjo kaltės, perkančiosios organizacijos patirti tiesioginiai nuostoliai ar išlaidos gali būti išieškomi išskaičiuojant juos iš tiekėjui mokėtinų sumų. Jei pirkimo sutartis nutraukiama tiekėjo iniciatyva dėl perkančiosios organizacijos kaltės, ji turi atlyginti pirkimo sutarties sąlygų nevykdymu tiekėjui jo patirtus tiesioginius nuostolius.
11.8.9. Perkančioji organizacija po pirkimo sutarties nutraukimo turi kiek galima greičiau patvirtinti atliktų užsakymų vertę. Taip pat parengiama ataskaita apie pirkimo sutarties nutraukimo dieną esančią tiekėjo skolą perkančiajai organizacijai ir perkančiosios organizacijos skolą tiekėjui.
11.8.10. Nutraukus pirkimo sutartį ar jai pasibaigus, lieka galioti sutarties nuostatos, susijusios su atsakomybe, garantiniais įsipareigojimai bei atsiskaitymais tarp šalių pagal pirkimo sutartį, taip pat visos kitos sutarties nuostatos, kurios, kaip aiškiai nurodyta, išlieka galioti po sutarties nutraukimo arba turi išlikti galioti, kad būtų visiškai įvykdyta pirkimo sutartis.
11.9. Kitos sąlygos:
11.9.1. Tiekėjas visus dokumentus ir informaciją, gautą pagal pirkimo sutartį, laiko konfidencialia ir be išankstinio rašytinio perkančiosios organizacijos leidimo neskelbia ir neatskleidžia jokių pagal pirkimo sutartį gautų duomenų, išskyrus atvejus, kai tai būtina vykdant pirkimo sutartį arba to reikalaujama Lietuvos Respublikos įstatymų nustatyta tvarka. Jei nesutariama, ar būtina skelbti ar atskleisti kokius nors duomenis, galutinį sprendimą priima perkančioji organizacija.
11.10. Ginčų sprendimas:
11.10.1. Visi ginčai tarp šalių dėl pirkimo sutarties vykdymo sprendžiami tarpusavio derybomis. Jeigu tokiu būdu nepavyksta ginčų išspręsti per 1 (vieną) mėnesį nuo vienos iš sutarties šalių rašytinio siūlymo ginčą spręsti tarpusavio derybomis išsiuntimo kitai šaliai dienos, ginčai sprendžiami Lietuvos Respublikos teismuose Lietuvos Respublikos teisės aktų nustatyta tvarka.

Apklausos sąlygų 1 priedas

PASIŪLYMAS
PROGRAMINĖS ĮRANGOS „VISMA BUSINESS“ LICENCIJŲ PALAIKYMO PASLAUGŲ PIRKIMO SKELBIAMAI APKLAUSAI 
____________________
(Data)
____________________
(vieta)

	Tiekėjo pavadinimas 
	

	Tiekėjo adresas
	

	Įmonės kodas
	

	PVM mokėtojo kodas (-ai)
	

	Įmonės vadovo pareigos, vardas ir pavardė
	

	Už pasiūlymą atsakingo asmens pareigos, vardas ir pavardė
	

	Telefono numeris
	

	El. pašto adresas

	

	Banko pavadinimas
	

	Banko kodas
	

	Atsiskaitomoji sąskaita
	



	Subtiekėjo (-ų) ar subteikėjo  (‑ų) pavadinimas (-ai), juridinio asmens kodai
	

	Subtiekėjo (-ų) ar subteikėjo  (‑ų) adresas (-ai) 
	

	Įsipareigojimai kuriems ketinama pasitelkti subtiekėją (-us) ar subteikėją (-us)
	

	Įsipareigojimų dalis (procentais), kuriai ketinama pasitelkti subtiekėją (-us) ar subteikėją (-us)
	


Pildoma, jei tiekėjas ketina pasitelkti subtiekėją (-us) ar subteikėją (-us) pirkimo sutarties vykdymui:

1. Šiuo pasiūlymu pažymime, kad sutinkame su visomis pirkimo sąlygomis, nustatytomis Programinės įrangos „Visma Business“ licencijų palaikymo paslaugų pirkimo skelbiamos apklausos skelbime, išspausdintame 2024 m. ...............................  d. CVP IS priemonėmis ir šios apklausos sąlygose (reikalavimuose, techninėje specifikacijoje, sąlygų patikslinimuose, paaiškinimuose ir kt.). 
2. Patvirtiname, kad programinės įrangos „Visma Business“ licencijų palaikymo paslaugas perkančiajai organizacijai teiksime vadovaudamiesi Lietuvos Respublikos civiliniu kodeksu, kitais teisės aktais ir pagal apklausos sąlygose pateiktą techninę specifikaciją bei pagrindines pirkimo sutarties sąlygas.
3. Jeigu kvalifikacija dėl teisės verstis atitinkama veikla nebuvo tikrinama arba tikrinama ne visa apimtimi, įsipareigojame, kad pirkimo sutartį vykdys tik tokią teisę turintys asmenys.
4. Siūlomos programinės įrangos „Visma Business“ licencijų palaikymo paslaugos visiškai atitinka pirkimo dokumentuose nurodytus techninius reikalavimus (specifikaciją), o jų kainos yra šios:
	Eil. Nr.
	Programinės įrangos Visma Business sudėtinės dalys
	Mato vnt.
	Kiekis
	Vieneto kaina už 12 mėn. trukmės palaikymo paslaugą be PVM*
	Suma
EUR
be PVM
(4x5)*

	1
	2
	3
	4
	5
	6

	[bookmark: _Hlk133590695]1.
	Finansų ir logistikos modulis 
	vnt.
	1
	
	

	2.
	Kontaktų valdymo modulis
	vnt.
	1
	
	

	3.
	Finansų ir logistikos konkurentiniai vartotojai
	vnt.
	25
	
	

	4.
	Papildoma įmonė
	vnt.
	3
	
	

	Iš viso Eur be PVM:
	

	PVM:
	

	Iš viso Eur su PVM:
	


* 	Kaina nurodoma suapvalinta iki 2 skaitmenų po kablelio. Tais atvejais, kai pagal galiojančius teisės aktus tiekėjui nereikia mokėti PVM, jis įrašo kainą EUR be PVM ir nurodo priežastis, dėl kurių PVM nemoka.
Pastaba. Į Paslaugų kainą yra įskaityti visi mokesčiai ir visos Tiekėjo išlaidos, būtinos Sutarties įvykdymui (įskaitant Sąskaitų pateikimo naudojantis SABIS išlaidas).

5. Šiame pasiūlyme yra pateikta ir konfidenciali informacija*:
	Eil.
Nr.
	Pateikto dokumento pavadinimas
	Dokumente esanti konfidenciali informacija (nurodoma dokumento dalis / puslapis, kuriame yra konfidenciali informacija)
	Konfidencialios informacijos pagrindimas (paaiškinama, kuo remiantis nurodytas dokumentas ar jo dalis yra konfidencialūs)

	
	...
	
	


* Pildyti tuomet, jei bus pateikta konfidenciali informacija. Tiekėjas negali nurodyti, kad konfidenciali informacija yra informacija, nurodyta Viešųjų pirkimų įstatymo 20 straipsnio 2 dalyje.
Tiekėjui nenurodžius, kokia informacija yra konfidenciali, laikoma, kad tiekėjo pasiūlyme konfidencialios informacijos nėra. Vadovaujantis Viešųjų pirkimų įstatymo 86 straipsnio 9 dalimi, perkančioji organizacija įpareigota viešinti laimėjusio dalyvio pasiūlymą ir sudarytą sutartį, išskyrus informaciją, kurios atskleidimas prieštarautų informacijos ir duomenų apsaugą reguliuojantiems teisės aktams arba visuomenės interesams, pažeistų teisėtus konkretaus tiekėjo komercinius interesus arba turėtų neigiamą poveikį tiekėjų konkurencijai).

6. Pasiūlymas galioja 90 dienų.
7. Kartu su pasiūlymu pateikiami šie dokumentai:
	Eil. Nr.
	Pateiktų dokumentų pavadinimas
	Dokumento puslapių skaičius

	1.
	
	

	2.
	
	

	3...
	
	

	

	
	
	
	
	

	(Tiekėjo arba jo įgalioto asmens pareigų pavadinimas*)
	
	(Parašas*) 
	
	(Vardas ir pavardė*) 
	



*Pasirašoma atskirai elektroniniu parašu tuo atveju, kai dokumente nurodytas kitas nei visą pasiūlymą pasirašantis asmuo. 

Apklausos sąlygų 2 priedas

PROGRAMINĖS ĮRANGOS „VISMA BUSINESS“ LICENCIJŲ PALAIKYMO PASLAUGŲ TECHNINĖ SPECIFIKACIJA

1. Tiekėjas turi teikti programinės įrangos „Visma Business“ licencijų palaikymo paslaugas, užtikrindamas šių reikalavimų vykdymą:
1.1. turi būti užtikrintos programinės įrangos „Visma Business“ gamintojo licencijų palaikymo paslaugos 12 (dvylikai) mėnesių (nuo 2025 m. sausio 1 d. iki 2025 m. gruodžio 31 d. įskaitytinai) visoms sudėtinėms dalims, nurodytoms šios specifikacijos 2 punkte;
1.2. programinės įrangos gamintojo licencijų palaikymo paslaugos turi užtikrinti teisę gauti naujas versijas, įvykdytas gamintojui tobulinant programinės įrangos funkcionalumą bei šalinant pastebėtus defektus;
1.3. informacija apie gamintojo išleistas naujas versijas turi būti siunčiama perkančiosios organizacijos nurodytais el. pašto adresais.
2. Lietuvos Respublikos Seimo kanceliarijos turimos programinės įrangos „Visma Business“, licencijos Nr. 91525, (toliau – licencija) modulių sąrašas:

	Eil. Nr.
	Programinės įrangos Visma Business sudėtinės dalys
	Mato vnt.
	Kiekis

	1.
	Finansų ir logistikos modulis 
	vnt.
	1

	2.
	Kontaktų valdymo modulis
	vnt.
	1

	3.
	Finansų ir logistikos konkurentiniai vartotojai
	vnt.
	25

	4.
	Papildoma įmonė
	vnt.
	3



3. Aplinkosaugos reikalavimai:
Vykdomas žaliasis pirkimas, vadovaujantis Aplinkos apsaugos kriterijų taikymo, vykdant žaliuosius pirkimus, tvarkos aprašo, patvirtinto Lietuvos Respublikos aplinkos ministro 2011 m. birželio 28 d. įsakymu Nr. D1-508 „Dėl aplinkos apsaugos kriterijų taikymo, vykdant žaliuosius pirkimus, tvarkos aprašo patvirtinimo“, 4.4.3 papunkčiu, t. y. perkama tik nematerialaus pobūdžio (intelektinė) paslauga, nesusijusi su materialaus objekto sukūrimu, kurios teikimo metu nėra numatomas reikšmingas neigiamas poveikis aplinkai, nesukuriamas taršos šaltinis ir negeneruojamos atliekos.
4. Nacionalinio saugumo reikalavimai:
Paslaugos neturi kelti grėsmės nacionaliniam saugumui. Paslaugų teikimas negali būti vykdomas iš Lietuvos Respublikos viešųjų pirkimų įstatymo 92 straipsnio 14 dalyje numatytame sąraše nurodytų valstybių ar teritorijų. 
5. Kibernetinio saugumo reikalavimai:
5.1. Vadovaujantis Viešųjų pirkimų įstatymo 17 straipsnio 5 dalimi, pirkime negali dalyvauti tiekėjai, jų subtiekėjai ir ūkio subjektai, kurių pajėgumais remiamasi, kurie nėra registruoti (jeigu tiekėjas, jų subtiekėjas ar ūkio subjektas, kurio pajėgumais remiamasi, yra fizinis asmuo – nuolat gyvenantis ar turintis pilietybę) Europos Sąjungos valstybėje narėje, Šiaurės Atlanto sutarties organizacijos valstybėje narėje ar trečiojoje šalyje, pasirašiusioje Pasaulio prekybos organizacijos sutartį dėl viešųjų pirkimų ir kitus tarptautinius susitarimus.
5.2. Tiekėjas įsipareigoja užtikrinti paslaugų atitiktį kibernetinio saugumo reikalavimams, nurodytiems Kibernetinio saugumo reikalavimų apraše, patvirtintame Lietuvos Respublikos Vyriausybės 2018 m. rugpjūčio 13 d. nutarimu Nr. 818 „Dėl Lietuvos Respublikos kibernetinio saugumo įstatymo įgyvendinimo“.




Apklausos sąlygų 3 priedas
	
(tiekėjo pavadinimas)
Lietuvos Respublikos Seimo kanceliarijai

NACIONALINIO SAUGUMO REIKALAVIMŲ ATITIKTIES DEKLARACIJA

20__ m._____________________________ d. Nr. ______
__________________________
(sudarymo vieta)
Aš, ______________________________________________________________________________ ,
(tiekėjo vadovo ar jo įgalioto asmens pareigų pavadinimas, vardas ir pavardė)
patvirtinu, kad mano vadovaujamas (-a) (atstovaujamas (-a))__________________________________ ,
(tiekėjo pavadinimas)
dalyvaujantis Lietuvos Respublikos Seimo kanceliarijos vykdomame programinės įrangos „Visma Business“ licencijų palaikymo paslaugų pirkimo skelbiamoje apklausoje (pirkimo Nr. ________, pirkimo paskelbimo CVP IS data (________________), atitinka toliau nurodomus reikalavimus:
· tiekėjo siūlomos teikti paslaugos nekelia grėsmės nacionaliniam saugumui – vadovaujantis Lietuvos Respublikos viešųjų pirkimų įstatymo (toliau – VPĮ) 37 straipsnio 9 dalies 2 punktu, paslaugų teikimas nebus vykdomas iš VPĮ 92 straipsnio 14 dalyje numatytame sąraše nurodytų valstybių ar teritorijų;
· tiekėjas neturi interesų, galinčių kelti grėsmę nacionaliniam saugumui – vadovaujantis VPĮ 47 straipsnio 9 dalimi, jis pats, jo subtiekėjai ar ūkio subjektai, kurių pajėgumais remiamasi ar juos kontroliuojantys asmenys nėra registruoti (jeigu tiekėjas, jo subtiekėjas, ūkio subjektas, kurio pajėgumais remiamasi, ar kontroliuojantis asmuo yra fizinis asmuo – nuolat gyvenantis ar turintis pilietybę) VPĮ 92 straipsnio 14 dalyje numatytame sąraše nurodytose valstybėse ar teritorijose.
Patvirtinu, kad šie duomenys yra teisingi ir aktualūs pasiūlymo pateikimo dieną.
Suprantu, kad vadovaudamasi VPĮ 39 straipsnio 4 dalimi, perkančioji organizacija bet kuriuo pirkimo procedūros metu gali paprašyti dalyvių pateikti visus ar dalį dokumentų, patvirtinančių atitiktį VPĮ 37 straipsnio 9 dalies, reikalavimams, jeigu tai būtina siekiant užtikrinti tinkamą pirkimo procedūros atlikimą.
Suprantu, kad jeigu pagal vertinimo rezultatus pasiūlymas bus pripažintas laimėjusiu, turės būti pateikti perkančiosios organizacijos / perkančiojo subjekto nurodyti atitiktį nacionalinio saugumo reikalavimams patvirtinantys dokumentai.

____________________                             ____________________	                   ___________________
(pareigos)                                                           (parašas)                                                 (vardas ir pavardė)

